Теодорос Загоракис
Теодорос Загоракис (; Кавала, 27. октобар 1971) бивши је грчки фудбалер. Играо је на позицији везног. Загоракис је проглашен најбољим играчем Европског првенства 2004. у Португалу.

Клупска каријера 
Загоракис је почео своју каријеру у локалном клубу Кавала. Играо је на позицији дефанзивног везног, постао је добар пријатељ у клубу са будућим репрезентативним саиграчем Зисисом Вризасом. Био је важан играч у Кавали и помогао је клубу да се пласира у Другу грчку лигу.

У зимском прелазном року 1992/93. прешао је из Кавале у ПАОК из Солуна. Играо је у клубу до децембра 1997. године и био је капитен тима у последње две сезоне. За навијаче ПАОК-а постао је култни играч.

Напустио је клуб у зимском прелазном року и прелази у премијерлигаша Лестер Сити. У Енглеској је на Вемблију играо у два финала Лига купа (пораз против Тотенхема и победа против Транмер Роверса). Међутим, због неслагања са тренером Мартином О'Нилом који га је ретко стављао у тим и због тога је одлучио да се врати у Грчку.

Потписује уговор за атински АЕК, тамо је играо уз сународнике као што су Михалис Капсис, Василис Лакис, Демис Николаидис и Василиос Цартас с којима ће 2004. године постати европски првак. Са АЕК-ом је освојио грчки куп 2002. године победом у финалу против Олимпијакоса.

Загоракис је 14. јула 2004. године напустио АЕК и потписао двогодишњи уговор вредан 1,5 милиона евра по сезони са италијанском Болоњом. Током играња у Серији А, Загоракис је био стандардни члан првог тима, али су испали из лиге након поразаа у плеј-ауту од Парме. Следећег лета играч је пуштен из клуба јер Болоња није могла да приушти финансијске услове које је поставио играч.

Загоракис се враћа у ПАОК са двогодишњим уговором вредним 700.000 евра годишње и ту је завршио фудбалску каријеру.

Репрезентација 
Дебитовао је за грчку репрезентацију 7. септембра 1994. године против Фарских Острва док је први репрезентативни погодак постигао против Данске у Атини у утакмици квалификација за СП у Немачкој 2006. Врхунац његове репрезентативне каријере је освајање Европског првенства 2004. Био је један од кључних играча и капитен. Јубиларну стоту утакмицу одиграо је 17. новембра 2004. године против Казахстана.

Последњу утакмицу одиграо је 22. августа 2007. године у пријатељском сусрету против Шпаније у Солуну.

Референце

Спољашње везе 

 Теодорос Загоракис на сајту National football teams (енглески)

Рођени 1971.
Грчки фудбалери
Грчки фудбалски репрезентативци
Фудбалери Кавале
Фудбалери ПАОК
Фудбалери Лестер Ситија
Фудбалери Болоње
Фудбалери АЕК Атине
Фудбалери на Европском првенству 2004.
Фудбалери европски прваци
Везни играчи у фудбалу